देविका वैद्य

देविका पूर्णेंदू वैद्य (जन्म; १३ अगस्त १९९७, पुणे, महाराष्ट्र) एक भारतीय महिला क्रिकेट टीम की खिलाड़ी है। यह महाराष्ट्र के लिए घरेलू क्रिकेट खेलती है। यह बाएँ हाथ से बल्लेबाजी और लेग ब्रेक गूगली गेंदबाजी करती है और एक हरफनमौला खिलाड़ी है।

व्यक्तिगत जीवन

देविका वैद्य का जन्म १३ अगस्त १९९७ को महाराष्ट्र के पुणे जिले में हुआ था। जबकि ७ साल की आयु में ही क्रिकेट का शौक आ गया था और २०१४ में भारतीय टीम में जगह बनाई।

करियर
उन्हें २०१४ में भारत के दक्षिण अफ्रीका दौरे के लिए देविका वैद्य को मौका दिया गया था और ३० नवंबर २०१४ को बैंगलोर में महिला ट्वेंटी-२० अंतर्राष्ट्रीय में पहली बार मुक़ाबला खेला और करियर का आगाज किया। उन्हें सर्वश्रेष्ठ महिला जूनियर क्रिकेटर के लिए २०१४-१५ में एम ए चिदंबरम ट्रॉफी से भी सम्मानित किया गया था।

अपने टी-२० अंतर्राष्ट्रीय मैच में देविका को बल्लेबाजी करने का तो मौका नहीं मिला लेकिन गेंदबाजी में बहुत महंगी साबित होते हुए ३ ओवर में ३० रन दिये थे और कोई सफलता भी हाथ नहीं लगी थी। इस मैच में भारत ने दक्षिण अफ्रीका महिला क्रिकेट टीम को १६ रनों से हराया था।

देविका वैद्य ने महिला वनडे क्रिकेट की शुरुआत आईसीसी महिला चैंपियनशिप के दौरान वेस्टइंडीज के खिलाफ विजयवाड़ा में की थी। उस मैच में उन्हों ४५ गेंदों पर नाबाद ३२ रनों की उपयोगी पारी खेली थी। जबकि गेंदबाजी में ४ ओवर में २० रन देकर एक बड़ा विकेट लिया था।

अपने दूसरे ही वनडे क्रिकेट मैच में देविका ने श्रीलंकाई टीम के खिलाफ शानदार बल्लेबाजी करते हुए ८९ रनो की पारी खेली थी। यह मुक़ाबला आईसीसी महिला क्रिकेट विश्व कप क्वालिफायर के दौरान कोलंबो में खेला गया था।

2018 में देविका वैद्य को घरेलू क्रिकेट में २०१८-१९ सीनियर महिला टी-२० चैलेंजर ट्रॉफी में भारतीय ग्रीन टीम में संभावित खिलाड़ियों की सूची में मौका दिया गया था। जबकि इस ट्रॉफी में इंडिया ब्लू टीम ने खिताब अपने नाम किया था।

सन्दर्भ

बाहरी कड़ियाँ
 देविका वैद्य क्रिकेट आर्काइव पर


श्रेणी:भारतीय महिला क्रिकेट खिलाड़ी
श्रेणी:1997 में जन्मे लोग
श्रेणी:जीवित लोग
श्रेणी:भारतीय महिला एक दिवसीय अंतरराष्ट्रीय क्रिकेट खिलाड़ी
श्रेणी:हरफनमौला खिलाड़ी